ПРОТОКОЛ № 04
от заседание на Комисия по дисциплинарните производства
на Висшия съдебен съвет,
проведено на 2 февруари 2016 г.

Днес, 2 февруари 2016 г., вторник, oт 13:00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ: ГАЛЯ ГЕОРГИЕВА
 ЧЛЕНОВЕ: СВЕТЛА ПЕТКОВА
ВАСИЛ ПЕТРОВ
ЮЛИЯ КОВАЧЕВА
МИЛКА ИТОВА
МИХАИЛ КОЖАРЕВ
ОТСЪСТВА: Ясен Тодоров

От администрацията на ВСС: 
Деница Захариева – началник отдел „Дисциплинарни дела на ВСС“ в дирекция „Дисциплинарна дейност“.
Силвия Георгиева – младши експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1.	 Заповед РП № 04/12.01.2016 г. на Мина Грънчарова – административен ръководител-районен прокурор на Районна прокуратура гр. Ямбол, с която, на основание чл.327 от ЗСВ, е обърнато внимание на  Георги Стоянов Георгиев – прокурор в Районна прокуратура гр. Ямбол.

2.	Заповед № РД-08-14/11.01.2016 г. на Лазар Минчев  – административен ръководител-председател на Окръжен съд гр. Разград, с която, на основание чл.327 от ЗСВ, е обърнато внимание на  Рая Петкова Йончева – съдия в Окръжен съд гр. Разград.

3.	Предстояща среща със Световната банка за уточняване въпросите, поставени от КДП, КПВ, КСА и КБФ във връзка с писмо от Министерство на правосъдието с приложен доклад на Световната банка „Карта на съдебните производства в България“.

4.	Преписка № 11-12-180/27.11.2015 г., образувана по сигнал от ИВСС.

5.	Искане за предоставяне на справка във връзка с преписка № 94-00-1075/09.12.2015 г., образувана по сигнал от Огнян Стойчев, гр. София. 

6.	Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.01.2016 г. - 31.01.2016 г.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

7.	Доклад на Комисията до Европейския парламент и Съвета относно напредъка на България в рамките на механизма за сътрудничество и проверка от 27.01.2016 г.  

По дневния ред

1.	ОТНОСНО: Заповед РП № 04/12.01.2016 г. на Мина Грънчарова – административен ръководител-районен прокурор на Районна прокуратура гр. Ямбол, с която, на основание чл.327 от ЗСВ, е обърнато внимание на  Георги Стоянов Георгиев – прокурор в Районна прокуратура гр. Ямбол.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет да приеме за сведение Заповед РП № 04/12.01.2016 г. на Мина Грънчарова – административен ръководител-районен прокурор на Районна прокуратура гр. Ямбол, с която, на основание чл.327 от ЗСВ, е обърнато внимание на  Георги Стоянов Георгиев – прокурор в Районна прокуратура гр. Ямбол и същата да се приложи към кадровото досие на магистрата.
1.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
1.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

2.	ОТНОСНО: Заповед № РД-08-14/11.01.2016 г. на Лазар Минчев  – административен ръководител-председател на Окръжен съд гр. Разград, с която, на основание чл.327 от ЗСВ, е обърнато внимание на  Рая Петкова Йончева – съдия в Окръжен съд гр. Разград.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение Заповед № РД-08-14/11.01.2016 г. на Лазар Минчев  – административен ръководител-председател на Окръжен съд гр. Разград, с която, на основание чл.327 от ЗСВ, е обърнато внимание на  Рая Петкова Йончева – съдия в Окръжен съд гр. Разград и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

3.	ОТНОСНО: Предстояща среща със Световната банка за уточняване въпросите, поставени от КДП, КПВ, КСА и КБФ във връзка с писмо от Министерство на правосъдието с приложен доклад на Световната банка „Карта на съдебните производства в България“.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1.	Приема за сведение предоставената от Комисия „Международна дейност“ на ВСС информация относно предстояща среща със Световната банка за уточняване въпросите, поставени от КДП, КПВ, КСА и КБФ във връзка с писмо от Министерство на правосъдието с приложен доклад на Световната банка „Карта на съдебните производства в България“.
4.	ОТНОСНО: Преписка № 11-12-180/27.11.2015 г., образувана по сигнал от ИВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1.	 Приема за сведение Преписка № 11-12-180/27.11.2015 г., образувана по сигнал от ИВСС.

5.	ОТНОСНО: Искане за предоставяне на справка във връзка с преписка № 94-00-1075/09.12.2015 г., образувана по сигнал от Огнян Стойчев, гр. София. 
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1.  Одобрява изготвената от дирекция „Дисциплинарна дейност“ , АВСС справка.
5.2. Справката да се предостави на Комисия „Професионална етика и превенция на корупцията“ на ВСС.

6.	ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.01.2016 г. - 31.01.2016 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1.	 Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.01.2016 г. - 31.01.2016 г.

7.	ОТНОСНО:  Доклад на Комисията до Европейския парламент и Съвета относно напредъка на България в рамките на механизма за сътрудничество и проверка от 27.01.2016 г.  

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Приема за сведение Доклада Комисията до Европейския парламент и Съвета относно напредъка на България в рамките на механизма за сътрудничество и проверка от 27.01.2016 г.  
7.2. Комисия по дисциплинарните производства изразява следното становище:
В изготвения и оповестен Доклад на Комисията до Европейския парламент и Съвета относно напредъка на България в рамките на механизма за сътрудничество и проверка от 27.01.2016 г.  в частта по т.4.1 от Техническия доклад от същия „Проверки и дисциплинарни производства“ е  отчетено като негативна констатация по отношение на работата на ВСС липсата на ясни стандарти и критерии за дисциплинарните решения.
Отчетено е приемането от страна на ВСС на единни правила за работата по дисциплинарни производства, а именно Правила за дисциплинарната дейност на ВСС (приети в края на 2014 г.). В тази връзка в Доклада е отбелязано, че Правилата съдържат подробно описание на видовете процесуални нарушения, но липсва подобно пояснение по отношение на нарушенията, свързани с неетично поведение, или въпроси, касаещи почтеността.
Отправена е препоръка към България през 2016 г. да бъде въведена практика на мотивиране на дисциплинарните решения в съответствие с ясни и обективни стандарти и принципи, както и да бъде извършена независима оценка на дисциплинарната практика на сегашния ВСС в периода от 2012 г. до сега.
С оглед изпълнението на отправената препоръка КДП предлага предприемането на следните мерки от страна на ВСС:
1. Да се сформира междуведомствена работна група с представители на Върховния административен съд, Висшия съдебен съвет и Инспектората към ВСС (с възможност за участие и на административни ръководители на органи на съдебната власт с оглед правомощията им по ЗСВ за налагане на дисциплинарни наказания и внасяне на предложения за образуване на дисциплинарни производство) – в срок до 01.03.2016 г.
2. Работната група следва да изготви подробен анализ на дисциплинарната практика на ВСС за периода 03.10.2012 г. до 31.12.2015 г. и на практиката на ВАС свързана с дисциплинарните производства на ВСС. Специално внимание в анализа следва да се обърне на дисциплинарните производства, свързани с нарушения на Кодекса за етично поведение на българските магистрати и уронване престижа на съдебната власт. – в срок до 01.06.2016 г.
3. Провеждане на съвместен форум на представители на ВАС, ИВСС, ВСС, административни ръководители на ОСВ и магистрати за обсъждане на изготвения Анализ и отправяне на конкретни препоръки, касаещи дисциплинарната практика на ВСС и приетите с решение на ВСС Правила за дисциплинарната дейност на ВСС – в срок 01.07.2016 г.
4. Въз основа на изготвения анализ и отправените препоръки по време на съвместния форум Работна група следва да прецизира Правилата за дисциплинарната дейност на ВСС, като същите бъдат допълнени с  изрични текстове, касаещи дисциплинарните производства, свързани с нарушения на Кодекса за етично поведение на българските магистрати и уронване престижа на съдебната власт – срок до 01.10.2016 г
5. При необходимост да се изготвят предложения за изменение и допълнение на ЗСВ в частта му, касаеща дисциплинарната отговорност на магистрати. Същите да бъдат обсъдени с министъра на правосъдието, заинтересованите лица и организации,  с оглед осъществяване на законодателна инициатива.

ПРЕДСЕДАТЕЛ НА КОМИСИЯ		/п/
ПО ДИСЦИПЛИНАРНИТЕ 
ПРОИЗВОДСТВА: 

				ГАЛЯ ГЕОРГИЕВА